
PATVIRTINTA 


Jonavos rajono savivaldybės 


administracijos direktoriaus

2018 m. gruodžio 20  d.                 

                                                                                     įsakymu  Nr. 13B-1655
ARCHITEKTŪROS IR URBANISTIKOS SKYRIAUS 

VYRIAUSIOJO SPECIALISTO 

PAREIGYBĖS APRAŠYMAS 
I SKYRIUS

PAREIGYBĖS CHARAKTERISTIKA

1. Architektūros ir urbanistikos skyriaus vyriausiasis specialistas yra karjeros valstybės tarnautojas. 
II SKYRIUS

PASKIRTIS

2. Architektūros ir urbanistikos skyriaus vyriausiojo specialisto pareigybė reikalinga Lietuvos Respublikos Geodezijos ir kartografijos įstatymo savivaldybei priskirtų funkcijų vykdymui – rajono savivaldybės teritorijos geodezinių, topografinių, kartografavimo darbų valdymui ir naudojimui. 

III SKYRIUS

VEIKLOS SRITIS 

3. Šias pareigas einantis valstybės tarnautojas vykdo specialiosios veiklos srities – geodezijos ir topografijos – funkcijas.
IV SKYRIUS

SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas turi atitikti šiuos specialiuosius reikalavimus:

4.1. turėti aukštąjį universitetinį išsilavinimą;
4.2. būti susipažinusiam su Lietuvos Respublikos teisės aktais, reglamentuojančiais viešąjį administravimą, vietos savivaldą, valstybės tarnybą, geodeziją ir kartografiją, žemėtvarką;
4.3. mokėti dirbti šiomis kompiuterinėmis programomis: MS Word, MS Excel, MS Outlook, MS Excel, Internet Explorer;
4.4. mokėti valdyti, kaupti, sisteminti, apibendrinti informaciją;
4.5. sklandžiai dėstyti mintis raštu ir žodžiu;
4.6. išmanyti dokumentų rengimo ir įforminimo bei raštvedybos taisykles;
4.7. savarankiškai planuoti ir organizuoti savo darbinę veiklą.

V SKYRIUS 

ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas: 
5.1. valdo ir naudoja savivaldybės teritorijos 1:500-1:5000 mastelio topografinius planus, georeferencines duomenų bazes bei geodezinius tinklus, siekiant užtikrinti skyriui pavestų funkcijų įgyvendinimą.

5.2. sprendžia geodezinės topografinės medžiagos atnaujinimo, naudojimo, geodezinių tinklų sutankinimo ir geodezinių ženklų apsaugos savivaldybės teritorijoje klausimus, tam, kad būtų užtikrinta įstatymu numatyta geodezinė ir kartografinė veikla savivaldybės teritorijoje. 

5.3. organizuoja savivaldybes teritorijos administracinių ribų matavimo, ženklinimo ir kartografavimo darbus, 1:500-1:5000 mastelio topografinių planų, georeferencinių duomenų bazių, vietinių geodezinių tinklų sudarymą ir nustato savivaldybės naudojimo bei teikimo tvarką, siekiant įgyvendinti Lietuvos Respublikos geodezijos ir kartografijos įstatymo nuostatas.

5.4. vadovaudamasis georeferencinių duomenų bazių specifikacijomis, nustato savivaldybės teritorijos duomenų bazių turinį bei naudojimosi sąlygas fiziniams ir juridiniams asmenims, nepažeidžiant autorių teisių į duomenų bazes, siekiant, kad būtų suteikta informacija pagal kompetenciją.

5.5. pagal savivaldybės kompetenciją atlieka geodezinės ir topografinės veiklos savivaldybės teritorijoje priežiūrą, siekiant užtikrinti Lietuvos Respublikos geodezijos ir kartografijos įstatymą.

5.6. vykdo GIS duomenų bazių papildymo, kontrolės, atnaujinimo darbus, naujų toponuotraukų iš organizacijų, vykdančių geodezinius darbus, priėmimo, išdavimo ir kontrolės darbus. Naujausius duomenis suveda į GIS duomenų bazę: kaupia, sistemina topografinių bei geodezinių nuotraukų skaitmeninį archyvą. 

5.7. administruoja rajono savivaldybės GIS serverį, į kurį talpinami kuriami projektai, turimi žemėlapiai, planai, prie kurio prisijungusios savivaldybės įmonės mato esamą ir vis atnaujinamą miesto inžinerinių tinklų būklę, gatves, adresus (informacija pateikiama rastriniais ir vektoriniais duomenimis), taip pat žemėlapiai su teritorijų planavimo sklypais. Viešai publikuojami bendrojo plano sprendiniai, miesto ir rajono ortofotografiniai  žemėlapiai.

5.8. dalyvauja Teritorijų planavimo komisijos darbe, siekiant, kad būtų įgyvendinti šiai komisijai suformuluoti uždaviniai.

5.9.  dalyvauja žemės sklypų kadastrinių matavimų ženklinime.


5.10. vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.










    
VI SKYRIUS 

ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui.
______________

Susipažinau 
_______________        ____________________            ________________
     (Parašas)                       (Vardas ir pavardė)                          (Data)

